**JEGYZŐKÖNYV**

**Készült:** Litér Község Önkormányzata Képviselő-testületének **2013. április 25-én 17.00** **órai** kezdettel megtartott nyilvános rendkívüli üléséről.

**Az ülés helye:** a Községi Önkormányzat tanácsterme

**Jelen voltak:** Szedlák Attila polgármester

Kondics István alpolgárrmester

Auerbanh János képviselő

Bacsa Róbert Imre képviselő

Lukáts Gábor Ákos képviselő

Varga János képviselő

Varga Mihály képviselő

Bencze Éva jegyző

Rokalyné

Csizmadia Margit Csivitelő Óvoda és Bölcsőde intézményvezető

Egyed Lajos Litéri Sportegyesület Elnöke

Szedlák Attila polgármester:

Köszönti a megjelenteket, intézményvezető asszonyt, Egyed Lajost, az LSE elnökét, valamint az Öböl TV munkatársait.

Megállapítja, hogy a Képviselő-testület határozatképes, a megválasztott 7 fő képviselő jelen van.

A jegyzőkönyv vezetésére Sárdi Jánosné köztisztviselőt, a jegyzőkönyv hitelesítésére Kondics István alpolgármester urat, és Lukáts Gábor képviselő urat kéri fel.

Ismerteti a javasolt napirendi pontokat.

Itt kívánja tájékoztatni a képviselő-testületet, hogy a kiküldött meghívóban szereplő 5. napirendi pont lekerül, miután ennek megtárgyalása okafogyottá vált, ugyanis az országgyűlés a hétfői ülésén tárgyalta államháztartásról szóló 2011. évi CXCV. törvény módosítását - melynek alapján a 2014. évi költségvetési koncepciót 2013. október 31-ig kell benyújtani a képviselő-testületnek.

Mindezek után ismerteti a napirendi javaslatot. Megkérdezi, van-e észrevétel, javaslat a napirendi pontokra vonatkozóan? Miután nincs, kéri, aki elfogadja a javasolt napirendet, úgy, hogy az 5. napirendi pont levételre kerül, kézfeltartással jelezze.

*A képviselő-testület az ülés napirendjét, a napirendi javaslattal azonosan, 7 igen szavazattal elfogadta.*

**NAPIRENDI JAVASLAT**

1. **Litér Község Önkormányzatának 2012. évi költségvetés módosítása**

**Körjegyzőség**

**Csivitelő Óvoda és Bölcsőde**

**Önkormányzat**

*Előadó: Szedlák Attila polgármester*

1. **Litér Község Önkormányzatának 2012. évi költségvetés Zárszámadása**

**Körjegyzőség**

**Csivitelő Óvoda és Bölcsőde**

**Önkormányzat**

*Előadó: Szedlák Attila polgármester*

1. **2012. évi Belső Ellenőrzési jelentés**

*Előadó: Bencze Éva jegyző*

1. **2013. évi költségvetés korrekció**

**Litér Község Önkormányzatának 2013. évi költségvetés I. sz. módosításának korrekciója**

*Előadó: Szedlák Attila polgármester*

**5.)** **Apríték üzemelésű kazánok rendszerbe helyezése**

*Előadó: Szedlák Attila polgármester*

**6.)** **Közbiztonság növelését szolgáló fejlesztések megvalósítására pályázat benyújtása**

*Előadó: Szedlák Attila polgármester*

**7.)** **Együttműködési megállapodás a műfüves futballpálya üzemeltetésére**

*Előadó: Szedlák Attila polgármester*

**8.)** **Vis maior pályázat benyújtásához kapcsolódó határozat módosítása**

*Előadó: Szedlák Attila polgármester*

**9.)** **Szociális és Gyermekjóléti Intézményfenntartó Társulás jogi személyiségű társulássá történő átalakítása**

*Előadó: Szedlák Attila polgármester*

**10.)** **Szociális Szolgáltatási koncepció felülvizsgálata**

*Előadó: Szedlák Attila polgármester*

**11.) Zöldág Gyermek Néptáncegyüttes Sepsiszentgyörgyi útiköltségének elszámolása**

*Előadó: Szedlák Attila polgármester*

**12.) Vegyes ügyek**

**NAPIREND ELŐTT**

Varga Mihály képviselő:

A napirendi pont megtárgyalása előtt kívánna észrevételt tenni. A lakosság részéről felkérést kapott, hogy tolmácsolja a képviselő-testület felé, dr. Horváth Balázs éppen 25 éve dolgozik a településen, mint háziorvos. Szeretné megtudni, ezzel kapcsolatban esetleg van-e valami elképzelés, a képviselő-testület tervez-e valamit ezzel a témával kapcsolatban.

Szedlák Attila polgármester:

Természetesen ő is tisztában van ezzel. Javaslatokat, ötleteket kér képviselő-társaitól amiatt, hogy a soron következő, májusi ülésre elő lehessen készíteni egy előterjesztést.

**Napirend tárgyalása**

**1.) Litér Község Önkormányzatának 2012. évi költségvetés módosítása**

**Körjegyzőség**

**Csivitelő Óvoda és Bölcsőde**

**Önkormányzat**

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Szeretné elmondani, igazából az elmúlt időszakban második alkalommal fordul elő, hogy még ebben az időpontban szükséges módosítani az előző évi költségvetést. 2013. március 31-ig kellett leadni a Magyar Államkincstár felé a 2012. évi zárszámadást, és ekkor derült ki, hogy bizonyos döntések nem kerültek rögzítésre. Szeretné tisztázni, hogy ezekről a döntésekről természetesen képviselő-testületi határozatok vannak, de nem kerültek a helyükre. Most kellene ezeket pontosítani és helyretenni. Ilyen például a teljesség igénye nélkül a Litéri Református Általános Iskolának kölcsönként átadott összeg, 4 200 eFt, melyet 2012. december 31-ig vissza is fizettek. A Mogyorósi Napok rendezvény sorozatnál a képviselő-testület döntött a rendezvény költségvetésének megemeléséről, és plusz 300 eFt –tal egészítette azt ki, de a döntés nem került be a költségvetésbe, valamint a Leader pályázat által rendezvényre elnyert támogatási összeg sem.

A napirendi pontot a Pénzügyi Gazdasági és Településfejlesztési Bizottság megtárgyalta, felkéri a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és elfogadásra javasolja.

Szedlák Attila polgármester:

Várja a kérdéseket, javaslatokat a napirendi pontra vonatkozóan.

Varga Mihály képviselő:

Ő is azt gondolja, hogy nem igazán jó dolog, hogy az utolsó pillanatban kell még módosításokat végrehajtani.

Szedlák Attila polgármester:

Mint már korábban elmondta, ő sem örül ennek, de ahhoz, hogy a zárszámadás elfogadásra kerülhessen, szükséges az előirányzatot rendezni. Újra elmondja, hogy ezek már korábbi döntések, csak éppen most kerülnek a helyükre, és a tényleges pénzforgalmi kifizetések ennek megfelelően történtek.

Auerbach János képviselő:

Azt gondolja, hogy azért ez nem akkora probléma, az önkormányzat nem kerül emiatt elmarasztalásra, hiszen lehetőség van még a zárszámadás előtt egy utolsó módosításra.

Szedlák Attila polgármester:

Úgy gondolja, nem lesz elmarasztalás, hiszen minden a helyére került, a pontosítások megtörténtek. A jövőben viszont nem szeretné, ha hasonló helyzet alakulna ki.

Kérdezi, van-e további hozzászólás, javaslat a napirendi pontra vonatkozóan? Amennyiben nincs, úgy kéri, aki elfogadja Litér-Királyszentistván Községek Körjegyzősége 2012. évi zárszámadás előtti módosítását, kézfeltartással jelezze.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**48/2013. (IV.25.) LKt. határozata**

*3. módosítás*

Litér Község Önkormányzatának Képviselő-testülete a Körjegyzőség 2012. évi költségvetéséről az alábbi határozatot hozza.

A Körjegyzőség Litér és Királyszentistván Önkormányzat költségvetéseiben egy- egy címet alkot.

**A költségvetés bevételei és kiadásai**

1.) A képviselő-testület a Körjegyzőség 2012. évi költségvetését 49.730 eFt

bevételi és kiadási főösszegre módosítja.

2.) A bevételi főösszeg forrásonkénti megoszlását az 1/A. számú melléklet

tartalmazza.

3.) A kiadási főösszeg kiemelt előirányzatonkénti bemutatását a 1/B. számú

melléklet tartalmazza.

4.) A képviselő-testület a Körjegyzőség 49.730 eFt évi költségvetésének kiadási

és bevételi főösszegén belül:

**Működési kiadásokat 49.597 eFt-ban**

- személyi jellegű kiadásokat 33.854 eFt-ban

- munkaadókat terhelő járulékokat 8.145 eFt-ban

- dologi és egyéb folyó jellegű kiadásokat 6.235 eFt-ban

- előző évi maradvány átadását 1.363 eFt-ban

**Felhalmozási kiadásokat 129 eFt-ban**

- beruházási kiadásokat 0 eFt-ban

- felújítási kiadásokat 129 eFt-ban

**Működési bevételeket 49.730 eFt-ban**

- költségvetési támogatást eFt-ban

- intézményi működési bevételt 14 eFt-ban -támogatásértékű működési bevételt 45.098 eFt-ban

- saját bevételeket 0 eFt-ban

- pénzmaradvány felhasználást 4.618 eFt-ban

**költségvetési létszámkeretét 12 főben**

állapítja meg.

**Tartalék 4eFt**

5.) A költségvetés végrehajtásának szabályait Litér és Királyszentistván

Önkormányzatok költségvetési rendelete tartalmazza.

Felelős: Bencze Éva jegyző

Határidő: folyamatos

Szedlák Attila polgármester:

Kéri, aki elfogadja a Csivitelő Óvoda és Bölcsőde 2012. évi zárszámadás előtti módosítását, kézfeltartással jelezze.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**49/2013. (IV.25.) LKt. határozata**

*Zárszámadás előtti mód*

Litér Község Önkormányzatának Képviselő-testülete a Csivitelő Óvoda és Bölcsőde 2012. évi költségvetéséről az alábbi határozatot hozza.

**A költségvetés bevételei és kiadásai**

1.) A képviselő-testület a Csivitelő Óvoda és Bölcsőde 2012. évi költségvetését

**73.498** e Ft bevételi és kiadási főösszegre módosítja.

2.) A bevételi főösszeg forrásonkénti megoszlását az 1/A. számú melléklet

tartalmazza.

3.) A kiadási főösszeg kiemelt előirányzatonkénti bemutatását a 1/B. számú

melléklet tartalmazza.

4.) A képviselő-testület a Csivitelő óvoda és Bölcsőde 73.498 ezer Ft évi költségvetésének kiadási

és bevételi főösszegén belül:

**Működési kiadásokat 71 477 eFt-ban**

- személyi jellegű kiadásokat 35 215 eFt-ban

- munkaadókat terhelő járulékokat 8 813 eFt-ban

- dologi és egyéb folyó jellegű kiadásokat 27 449 eFt-ban

**Felhalmozási kiadásokat 2 021 eFt-ban**

- beruházási kiadásokat 1 993 eFt-ban

- felújítási kiadásokat 28 eFt-ban

**Működési bevételeket 73 498 eFt-ban**

- költségvetési támogatást eFt-ban

- intézményi működési bevételt 20 903 eFt-ban - támogatásértékű működési bevételt 52 595 eFt-ban

- saját bevételeket 0 eFt-ban

- pénzmaradvány felhasználást 0 eFt-ban

**költségvetési létszámkeretét 18 főben**

állapítja meg.

5.) A költségvetés végrehajtásának szabályait Litér Község Önkormányzatának költségvetési rendelete tartalmazza.

Felelős: Bencze Éva jegyző

Határidő: folyamatos

Szedlák Attila polgármester:

Kéri, aki elfogadja Litér Község Önkormányzata 2012. évi költségvetésének zárszámadás előtti módosítását, kézfeltartással jelezze.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**50/2013. (IV.25..) LKt. határozata**

*Zárszámadás előtti költségvetés-módosítás*

Litér Község Önkormányzatának Képviselő-testülete Litér Község Önkormányzata 2012. évi költségvetéséről az alábbi határozatot hozza.

**A költségvetés bevételei és kiadásai**

A képviselő-testület Litér Község Önkormányzata 2012. évi költségvetését

**396.457** eFt

bevételi és kiadási főösszegre módosítja.

2.) A bevételi főösszeg forrásonkénti megoszlását az 1. számú melléklet, címenkénti bontását a 2. számú melléklet tartalmazza.

3.) A kiadási főösszeg kiemelt előirányzatonkénti bemutatását a 3. számú

melléklet, címenkénti bontását a 4. számú melléklet tartalmazza.

4.) A képviselő-testület Litér Község Önkormányzata **396.457** ezer Ft évi költségvetésének kiadási

és bevételi főösszegén belül:

**Működési kiadásokat** **276 496 eFt-ban**

- személyi jellegű kiadásokat 23 368 eFt-ban

- munkaadókat terhelő járulékokat 6 723 eFt-ban

- dologi és egyéb folyó jellegű kiadásokat 46 377 eFt-ban

- működési kölcsönök nyújtását 4 263 eFt-ban

- felügyelet alá tartozó ktgvetési szervnek ny. tám 154 572 eFt-ban

- támogatásértékű működési kiadásokat 5 580 eFt-ban

- működési célú pénzeszközátadást 9 501 eFt-ban

- társadalom és szociálpolitikai juttatást 26 112 eFt-ban

**Felhalmozási kiadásokat** **55 009 eFt-ban**

- beruházási kiadásokat 33 375 eFt-ban

- felújítási kiadásokat 7 117 eFt-ban

- támogatásértékű felhalmozási kiadásokat 237 eFt-ban

- felhalmozási célú pénzeszközátadásokat 3 173 eFt-ban

- felhalmozási kölcsön nyújtását 2 529 eFt-ban

- felhalmozási hitel törlesztését 8 042 eFt-ban

- hitelek kamatait 536 eFt-ban

**A tartalékot** (6. számú melléklet) **64 953 eFt-ban**

**Működési bevételeket** **390 204 eFt-ban**

- költségvetési támogatást 111 537 eFt-ban

- intézményi működési bevételt 12 952 eFt-ban - támogatásértékű működési bevételt 32 938 eFt-ban

- előző évi pm átvételt 1 363 eFt-ban

- sajátos működési bevételeket 162 842 eFt-ban

- kölcsönök visszatérülését, értékpapírok beváltását 14 377 eFt-ban

- pénzmaradvány felhasználást 54 195 eFt-ban

**Felhalmozási bevételeket**  **6 253 eFt-ban**

- támogatásértékű felhalmozási bevételt 6  223 eFt-ban

- felhalmozási célú pénzeszközátvételt 30 eFt-ban

**költségvetési létszámkeretét** **13 főben**

állapítja meg.

5.) A költségvetés végrehajtásának szabályait Litér Község Önkormányzatának költségvetési rendelete tartalmazza.

Felelős: Bencze Éva jegyző

Határidő: folyamatos

Szedlák Attila polgármester:

Kéri, aki elfogadja Litér Község Önkormányzata 2012. évi költségvetési rendeletének 6. számú módosítását, kézfeltartással jelezze.

*A képviselő-testület 7 igen szavazattal az alábbi rendeletet alkotja:*

**Litér Község Önkormányzat Képviselő-testületének**

**10/2013.(IV.30.) önkormányzati rendelete Litér Község Önkormányzata**

**2012. évi költségvetéséről szóló**

**4/2012. (III.05.) önkormányzati rendeletének módosításáról**

(6. számú módosítás)

Az államháztartásról szóló 2011. évi CXCV. törvény 34.§ (4) bekezdésben kapott felhatalmazás alapján,

a helyi önkormányzatokról szóló 1990. évi LXV. törvény 1. § (6) bekezdés b) pontjában és a 91. § (1) bekezdésben meghatározott feladatkörében eljárva

a Litér Község Önkormányzata és Szervezeti és Működési Szabályzatáról szóló 11/2010.(X.21.) önkormányzati rendelet 4b. mellékletében biztosított véleményezési jogkörében eljáró Litér Község Önkormányzata Képviselő Testületének Pénzügyi és Gazdasági Bizottsága véleményének kikérésével

a Litér Község Önkormányzata 2012. évi költségvetéséről szóló 4/2012.(III.05.) önkormányzati rendeletének módosításáról a következőket rendeli el:

1. § A Litér Község Önkormányzatának 2012. évi költségvetéséről szóló rendelet 1. §.-a helyébe a következő rendelkezés lép:

„ A képviselő-testület az önkormányzat – beleértve a költségvetési szerveit – 2012. évi költségvetésének

**kiadási főösszegét 423 643** ezer forintban,

**bevételi főösszegét 364 830** ezer forintban állapítja meg.”

**költségvetési hiány 58 813** ezer forint, melyet az előző évek tartalékából felhalmozási célokra finanszíroz.

2. § (1) A Litér Község Önkormányzatának 2012. évi költségvetéséről szóló rendelet 3. §-a helyébe a következő rendelkezés lép:

„A Litér Község Önkormányzatának 2012. évi költségvetéséről szóló rendelet 3. §-ában szereplő az önkormányzat 2012. évi költségvetési bevételeinek forrásonkénti, illetve működési és felhalmozási cél szerinti részletezését az önkormányzat pénzügyi mérleg 1. sz. melléklete helyébe jelen rendelet 1. sz. melléklete lép.”

(2) A Litér Község Önkormányzatának 2012. évi költségvetéséről szóló rendelet 4. §-a helyébe a következő rendelkezés lép

„Az önkormányzat költségvetési szerveinek, illetve az 1.§-ban meghatározott címek 2012. évi működési és felhalmozási bevételeit forrásonként külön-külön címenként a 2. sz. melléklet tartalmazza, mely helyébe jelen rendelet 2. sz. melléklete lép.”

3. § A Litér Község Önkormányzatának 2012. évi költségvetéséről szóló rendelet 5. §-a helyébe a következő rendelkezés lép:

„(1) Az önkormányzat működési, fenntartási kiadási előirányzatait a képviselő-testület a következők szerint határozza meg:

Megnevezés

- Működési kiadások előirányzata összesen: **301 528** ezer forint

Ebből:

- személyi jellegű kiadások 132 519 ezer forint

- munkaadókat terhelő járulékok 34 104 ezer forint

- dologi és egyéb folyó kiadások 88 086 ezer forint

- működési kölcsönök 4 263 ezer forint

- támogatások folyósítása (felügyelet alá tartozó szerveknek) 0 ezer forint

- támogatásértékű működési kiadások államháztartáson belül 5 580 ezer forint

- előző évi pm átadás 1 363 ezer forint

- egyéb támogatások (szociálpolitikai ellátások) 26 112 ezer forint

- pénzeszközátadás államháztartáson kívülre 9 501 ezer forint

- rövidlejáratú támogatási kölcsön 0 ezer forint

- rövidlejáratú hitelek 0 ezer forint

- forgatási célú hitelviszonyt megtestesítő értékpapír kiadás 0 ezer forint

(2) Az önkormányzat felújítási és felhalmozási kiadásai összesen: **57 159** ezer forint

A felújítási és felhalmozási kiadásokból:

- a beruházások előirányzata 35 368 ezer forint

- a felújítások előirányzata 7 274 ezer forint

- támogatásértékű felhalmozási kiadás 237 ezer forint

- pénzeszközátadás államháztartáson kívülre 3 173 ezer forint

- hosszú és rövid lejáratú kölcsönök 2 529 ezer forint

- hosszú lejáratú hitelek 8 042 ezer forint

- felhalmozási célú hitel kamatai 536 ezer forint

- befektetési célú részesedések 0 ezer forint

- tartós hitelviszonyt megtestesítő értékpapírok 0 ezer forint

4. §. (1) Az önkormányzat költségvetési rendeletének 6. §. (1) bekezdésében szereplő önkormányzat 2012. évi kiadási jogcímeit kiemelt előirányzatonként, működési és felhalmozási feladatokként tartalmazó pénzügyi mérleg 3. sz. melléklete helyébe jelen rendelet 3. sz. melléklete lép.

(2) Az önkormányzat költségvetési rendeletének 6. §. (2) bekezdésében szereplő meghatározott címek működési és felhalmozási kiadásait kiemelt előirányzatonként tartalmazó a 4. sz. számú melléklet helyébe jelen rendelet 4. sz. melléklete lép.

5. §. Az önkormányzat költségvetési rendeletének 7. §.-ban szereplő címek felújítási és felhalmozási kiadásait célonként és címenként tartalmazó 5. sz. melléklete hatályban marad.

6.§.(1) A költségvetési rendelet 8.§. helyébe az önkormányzat tartalékát: 64 957 ezer forinttal hagyja jóvá, jelen rendelet 6. sz. melléklete alapján.

ebből:

általános tartalék működési célra: 4 e Ft

általános tartalék felhalmozási célra: 61 594 e Ft

céltartalék: 100 e Ft

felhalmozási tartalék tulajdonközösség: 3 259 e Ft

7.§. Az önkormányzat 4/2012.(III.05.) sz. költségvetési rendeletének 16.§ (1) helyébe a következő rendelkezés lép. „ Az Önkormányzat a gazdálkodása során év közben keletkező szabad pénzeszközét a legkedvezőbb ajánlatot adó pénzintézetnél pénzintézeti pénzlekötés (betételhelyezés) formájában hasznosíthatja, továbbá államilag garantált értékpapírba fektetheti.”

8. §. (1) Ez a rendelet a kihirdetés napját követő nap lép hatályba.

(2) Jelen rendelet hatálybalépésével a 1/2013. (II.11.) önkormányzati rendeletének 1. §. 2. §. 3. §. 4. §. - a hatályát veszti.

(3) Jelen rendelet hatályba lépésével a 1/2013. (II.11.) önkormányzati rendeletének 6. §.- a hatályát veszti.

**2.) Litér Község Önkormányzatának 2012. évi költségvetés Zárszámadása**

**Körjegyzőség**

**Csivitelő Óvoda és Bölcsőde**

**Önkormányzat**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Mindenki számára kiküldésre került az írásos előterjesztés. Azt gondolja, hogy a számok önmagukért beszélnek, hiszen látható, hogy a pénzeszköz állomány jelentős mértékben nőtt, a 2011. évi pénzmaradványt is sikerült a 2012-es évben továbbgyarapítani. Mindemellett a rövid lejáratú kötelezettségek is lecsökkentek. Az önkormányzat gazdálkodása során ügyelt arra, hogy túlköltekezés ne történjen. Az egyszerűsített vagyonmérleg is főösszeg tekintetben növekedést mutat, annak ellenére, hogy a három település, Litér – Királyszentistván - Sóly szennyvízcsatorna hálózatának amortizációja is Litér vagyonmérlegében jelentkezik.

Bencze Éva jegyző:

Itt szeretné ismertetni a Tömpe és Társa Könyvvizsgáló, Gazdasági és Pénzügyi Tanácsadó Bt által készített független könyvvizsgálói jelentés záradékát, mely szerint:

*„A könyvvizsgálat során Litér Község Önkormányzat 2012. évi egyszerűsített költségvetési beszámolóját, annak részeit és tételeit, azok könyvelési és bizonylati alátámasztását az érvényes könyvvizsgálati standardokban foglaltak szerint felülvizsgáltam, és ennek alapján elegendő és megfelelő bizonyosságot szereztem arról, hogy az önkormányzati költségvetési beszámolót a számviteli törvényben foglaltak és az általános számviteli elvek, továbbá a vonatkozó kormányrendelet szerint készítették el.*

*Véleményem szerint az önkormányzati költségvetési beszámoló a költségvetés teljesítéséről, a 2012. december 31-én fennálló vagyoni, pénzügyi és jövedelmi helyzetéről, valamint a működés eredményéről megbízható és valós képet ad.”*

Mindezek alapján az előterjesztést elfogadásra javasolja.

Szedlák Attila polgármester:

A napirendi pontot a Pénzügyi Gazdasági és Településfejlesztési Bizottság megtárgyalta, felkéri a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és elfogadásra javasolja.

Szedlák Attila polgármester:

Várja a kérdéseket, észrevételeket a napirendi pontra vonatkozóan.

Varga János képviselő:

Azt gondolja, hogy amíg a település tekintetében fejlesztés, beruházás, felújítás történik, addig a vagyon növekedést mutat. Ezért tartja fontosnak, hogy a költségvetés tervezésekor mindig gondolni kell ezekre a dolgokra, ezáltal a település vagyona folyamatos növekedhet.

Szedlák Attila polgármester:

Az is fontos lehetőleg ne csak a befektetett eszközvagyon növekedjen, hanem mindig legyen forgóeszköz vagyonnövekedés is, hiszen ez a pénzkészletet jelenti és ez szükséges ahhoz, hogy beruházások, fejlesztések történhessenek.

Lukáts Gábor Pénzügyi Gazdasági és Településfejlesztési Bizottság elnöke:

Fontosnak tartja az ingó és ingatlan vagyon növelését is, de ő is megerősíti, hogy a mobil vagyon jelentőséggel bír, hisz a működéshez, fejlesztésre szükséges likvid eszköz kell.

Szedlák Attila polgármester:

Kérdezi, van-e további hozzászólás, javaslat a napirendi pontra vonatkozóan? Amennyiben nincs, úgy kéri, aki elfogadja Litér-Királyszentistván Községek Körjegyzősége 2012. évi költségvetés Zárszámadását, kézfeltartással jelezze.

*A képviselő-testület 7 igen szavazattal elfogadja.*

**Litér Község Képviselő-testületének**

**51/2013. (IV.25.) LKt. határozata**

Litér Község Önkormányzatának Képviselő-testülete a Körjegyzőség 2012. évi költségvetésének végrehajtásáról az alábbi határozatot hozza:

A képviselő-testület a Körjegyzőség 2012. évi költségvetésének összes **bevételét 49.779** **ezer forintban** jóváhagyja. (2/a. sz. melléklet)

A képviselő-testület a Körjegyzőség 2012. évi költségvetésének összes **kiadását 46.557** **ezer forintban** jóváhagyja. (2/b. sz. melléklet)

A képviselő-testület a 2012. évi összes kiadásból:

a) személyi juttatásokra 33.842 eFt,

b) munkaadókat terhelő járulékra 8.142 eFt,

c) dologi kiadásokra és egyéb folyó kiadásra 6.008 eFt,

d) előző évi ei maradvány átadása 1.363 eFt,

e) felhalmozási kiadásokra 128 eFt,

kifizetését jóváhagyja.

A körjegyzőségnél foglalkoztatott engedélyezett létszám 12 fő.

A Körjegyzőség 2012. évi egyszerűsített éves beszámolóját az 1. számú mellékletek tartalmazzák.

A Litér Község Önkormányzatának Képviselő-testülete a Körjegyzőség 2012. évi mérleg főösszegét 3.459 ezer forintban, a módosított pénzmaradványát 1.468 ezer forintban hagyja jóvá.

Bevételeket és Kiadásokat részletezést a 2. sz. mellékletek tartalmazzák**.**

Pénzforgalmi kimutatás a 3. sz. melléket alapján.

Körjegyzőség Befektetett Eszközeinek Vagyonkimutatása 4. sz. melléklet

Felelős: Bencze Éva jegyző

Határidő: 2013.04.30.

Szedlák Attila polgármester:

Kéri, aki elfogadja a Csivitelő Óvoda és Bölcsőde 2012. évi költségvetés Zárszámadását, kézfeltartással jelezze.

*A képviselő-testület 7 igen szavazattal elfogadja.*

**Litér Község Képviselő-testületének**

**52/2013. (IV.25.) LKt. határozata**

Litér Község Önkormányzatának Képviselő-testülete a Csivitelő Óvoda és Bölcsőde 2012. évi költségvetésének végrehajtásáról az alábbi határozatot hozza:

A képviselő-testület a Csivitelő Óvoda és Bölcsőde 2012. évi költségvetésének összes **bevételét 71.834 ezer forintban** jóváhagyja. (2/a.sz. melléklet)

A képviselő-testület a Csivitelő Óvoda és Bölcsőde 2012. évi költségvetésének összes **kiadását 69.315 ezer forintban** jóváhagyja. (2/b. sz. melléklet)

A képviselő-testület a 2012. évi összes kiadásból:

a) személyi juttatásokra 35.207 eFt,

b) munkaadókat terhelő járulékra 8.803 eFt,

c) dologi kiadásokra és egyéb folyó kiadásra 23.496 eFt,

d) támogatás értékű kiadás 0 eFt,

e) felhalmozási kiadásokra 1.755 eFt,

kifizetését jóváhagyja.

A Csivitelő Óvoda és Bölcsődében foglalkoztatott engedélyezett létszám 18 fő. A Csivitelő Óvoda és Bölcsőde 2012. évi egyszerűsített éves beszámolóját az 1. számú mellékletek tartalmazzák.

A Litér Község Önkormányzatának Képviselő-testülete a Csivitelő Óvoda és Bölcsőde 2012. évi mérleg főösszegét 102.327 ezer forintban, a módosított pénzmaradványát 2.573 eFt-ban hagyja jóvá.

Bevételeket és Kiadásokat részletezést a 2. sz. mellékletek tartalmazzák.

Pénzforgalmi kimutatás a 3. sz. melléket alapján.

A Csivitelő Óvoda és Bölcsőde Befektetett Eszközeinek Vagyonkimutatása 4. sz. melléklet

Felelős: Bencze Éva jegyző

Határidő: 2013.04.30.

Szedlák Attila polgármester:

Kéri, aki elfogadja a Csivitelő Óvoda és Bölcsőde 2012. évi költségvetés Zárszámadását, kézfeltartással jelezze.

*A képviselő-testület 7 igen szavazattal elfogadja.*

**Litér Község Képviselő-testületének**

**53/2013. (IV.25.) LKt. határozata**

Litér Község Önkormányzatának Képviselő-testülete Litér Község Önkormányzata 2012. évi költségvetésének végrehajtásáról az alábbi határozatot hozza:

A képviselő-testület Litér Község Önkormányzata 2012. évi költségvetésének összes **bevételét 378.231 ezer forintban** jóváhagyja. (2/a. sz. melléklet) Forrásonkénti és címenkénti alakulását az 3/a. sz. melléklet tartalmazza.

A képviselő-testület Litér Község Önkormányzata 2012. évi költségvetésének összes **kiadását 309.528 ezer forintban** jóváhagyja. (2/b. sz. melléklet) Feladatonkénti és címenkénti alakulását a 3/b. sz. melléklet tartalmazza.

A képviselő-testület a 2012. évi összes kiadásból:

a) személyi juttatásokra 22.364 eFt,

b) munkaadókat terhelő járulékra 5.257 eFt,

c) dologi kiadásokra és egyéb folyó kiadásra 39.606 eFt,

d) működési kölcsönök nyújtására 4.450 eFt,

e) támogatás értékű kiadás 159.994 eFt,

f) működési célú pénzeszközátadásra 8.758 eFt,

g) társadalom és szociálpolitikai juttatásra 25.613 eFt,

h) felhalmozási kiadásokra 39.578eFt i) hitelek kamataira 464 eFt,

i) egyéb kiadásokra 9.920 eFt,

kifizetését jóváhagyja.

Litér Község Önkormányzatánál foglalkoztatott engedélyezett létszám 13 fő.

Litér Község Önkormányzata 2012. évi egyszerűsített éves beszámolóját az 1. számú mellékletek tartalmazzák.

A Képviselő-testület Litér Község Önkormányzata 2012. évi mérleg főösszegét 1.428.482 ezer forintban, a módosított pénzmaradványát 59.959 eFt-ban hagyja jóvá.

A 2012. évi pénzforgalom alakulását a 4. sz. melléklet tartartalmazza. Litér Község Önkormányzat Befektetett eszköz analitikáját-kataszteri- a 6. sz. melléklet, a teljes Vagyonkimutatását a 7. sz. melléklet tartalmazza.

Felelős: Bencze Éva jegyző

Határidő: 2013.04.30.

Szedlák Attila polgármester:

Kéri, aki elfogadja Litér Község Önkormányzata 2012. évi költségvetés Zárszámadásáról szóló rendeletet, kézfeltartással jelezze.

*A képviselő-testület 7 igen szavazattal az alábbi rendeletet alkotja:*

**Litér Község Önkormányzata Képviselő-testületének**

**11/2013. (IV.30.) rendelete**

**a 2012. évi költségvetés végrehajtásáról**

Az államháztartásról szóló 2011. évi CXC. Törvény 88.§ (1) bekezdése, valamint az államháztartás szervezetei beszámolási és könyvvezetési kötelezettségeinek sajátosságairól szóló 249/2000.(XII.24.) Korm. rendelet 7. §- ának (1) bekezdése rendelkezik arról, hogy az önkormányzatoknak és többcélú kistérségi társulásoknak tárgyévet követően költségvetési beszámolót kell készíteniük, melyet fenti kormányrendelet 10.§ (5) bekezdése alapján a Magyar Államkincstár területi szerveinek kötelesek megküldeni.

A helyi önkormányzatok a zárszámadásukhoz kapcsolódó, az önkormányzat és intézményei adatait összevontan tartalmazó, jegyző által elkészített egyszerűsített éves költségvetési beszámolót kötelesek a könyvvizsgálói jelentéssel együtt a tárgyévet követő április 30-áig a képviselő-testület elé terjeszteni fenti kormányrendelet 10.§. (7) alapján.

Litér Község Önkormányzatának Képviselő-testülete az önkormányzat 2012. évi gazdálkodásáról a következőket rendeli el:

1.§ (1) A képviselő-testület az önkormányzati költségvetés 2012. évi bevételének főösszegét **403 801** e Ft-ban jóváhagyja

(2) A bevételek részletezését a 2/a. sz. melléklet, forrásonkénti és címenkénti alakulását az 3/a. sz. melléklet tartalmazza.

2. §. (1) A képviselő-testület az önkormányzati költségvetés 2012. évi összes kiadását **329 357** e Ft-ban jóváhagyja.

(2) A kiadások részletezését a 2/b. sz. melléklet, feladatonkénti és címenkénti alakulását a 3/b. sz. melléklet tartalmazza.

(3) A képviselő-testület az (1) bekezdés szerinti összes kiadásból:

**Működési célú kiadásra:** **286 860 ezer forint**

Ebből:

a) személyi jellegű kiadásokra 131 494 ezer forint

b) munkaadókat terhelő járulékra 32 625 ezer forint

c) dologi és egyéb folyó kiadások 77 135 ezer forint

d) szociálpolitikai ellátások 25.613 ezer forint

e) támogatásértékű kiadások, egyéb támogatások 5 422 ezer forint

f) előző évi alulfin átadás 1 363 ezer forint

g) pénzeszköz átadás államháztartáson kívülre 8 758 ezer forint

h) rövid lejáratú kölcsön 4 450 ezer forint

i) forgatási célú értékpapírok kiadása 0 ezer forint

(4) **Felhalmozási célú kiadásra**: **51 845 ezer forint**

Ebből:

a) beruházásra 31 828 ezer forint

b) felújításra 7 417 ezer forint

c) támogatásértékű kiadások, egyéb támogatások 236 ezer forint

d) pénzeszköz átadás államháztartáson kívülre 1 480 ezer forint

e) felhalmozási kölcsönök, hitel törlesztés 9 920 ezer forint

f) felhalmozási hitel kamat kiadása 464 ezer forint

g) befektetési célú részesedések vásárlása 500 ezer forint

kifizetését jóváhagyja.

3.§. (1) Az önkormányzat 2012. évi pénzforgalom alakulását a 4. sz. melléklet

tartalmazza.

(2) Litér Község Önkormányzat 2012. évi Egyszerűsített Beszámolóját az 1.

sz. melléklet tartalmazza.

1. A képviselő-testület az önkormányzat 2012. évi mérleg főösszegét 1 534 268 e Ft-ban állapítja meg. Litér Község Önkormányzat Befektetett eszköz analitikáját-kataszteri a 6. sz. melléklet, a teljes Vagyonkimutatását a 7. sz. melléklet tartalmazza.
2. A képviselő-testület a 2012. évi helyesbített pénzmaradványát 64 961 e Ft-ban, módosított pénzmaradványát 64 000 e Ft-ban hagyja jóvá.

4.§. (1) Az önkormányzat szervezeti egységeinek megfelelő létszám alakulását

az 5. sz. melléklet tartalmazza.

5. §. (1) E rendelet 2013. április 30-án lép hatályba.

(2) A rendelet hatálybalépésével egyidejűleg hatályon kívül helyezi a községi önkormányzat a 2011. évi zárszámadását megállapító 12/2012 (V.02.) önkormányzati rendeletét, a Litér Község Önkormányzat 2012. évi költségvetését megállapító többször módosított 4/2012. (III.05.) önkormányzati rendeletét.

1. **2012. évi Belső Ellenőrzési jelentés**

*Előadó: Bencze Éva jegyző*

Bencze Éva jegyző:

A 2012. évi belső ellenőrzési tervet a képviselő-testület 2011. évben jóváhagyta a helyi önkormányzatokról szóló 1990. évi LXV. Törvény 92.§ (6) bekezdése alapján.

Litér Község Önkormányzata a Kelet-balatoni Többcélú Kistérségi Társuláson keresztül gondoskodott a jogszabályi előírásoknak megfelelő belső ellenőrzés kiépítéséről és működtetéséről. 2012. évben az ellenőrzés a Képviselő-testület által elfogadott éves ellenőrzési terv alapján történt, soron kívüli ellenőrzés lefolytatására nem került sor.

Az ellenőrzési terv az alábbiakat tartalmazta:

II. negyedév: A pályázati elszámolások vizsgálata (Önkormányzat)

II. negyedév: A számviteli szabályozottság vizsgálata (Körjegyzőség, Önkormányzat)

III. negyedév: A bevételek beszedésének vizsgálata (Önkormányzat)

IV. negyedév: Közbeszerzési és beszerzési eljárások vizsgálata (Önkormányzat)

Az ellenőrzések során büntető-. és szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentés nem történt.

Szedlák Attila polgármester:

A napirendi pontot a Pénzügyi Gazdasági és Településfejlesztési Bizottság megtárgyalta, felkéri a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és elfogadásra javasolja.

Szedlák Attila polgármester:

Várja a kérdéseket, észrevételeket a napirendi pontra vonatkozóan.

Varga Mihály képviselő:

Szeretné megtudni, hogy a vizsgálat mennyire hatékony és milyen mélységű?

Bencze Éva jegyző:

A belső ellenőrzési vizsgálatok nagyban segítik az önkormányzat munkáját, hiszen míg egy külső ellenőrzés tényfeltárást végez, addig a belső ellenőrzési vizsgálat szakmai segítséget nyújt. Egyébként, mint az előterjesztésből is kiderül, a belső ellenőrzést törvény írja elő. Azzal, hogy ez Litér önkormányzata esetében a társuláson keresztül történik, szintén fontos dolog, hiszen ha nem ez lenne, akkor egy főt az önkormányzatnak alkalmazni kellene erre a feladatra.

Szedlák Attila polgármester:

Kérdezi, van-e további hozzászólás, javaslat a napirendi pontra vonatkozóan? Amennyiben nincs, úgy kéri, aki elfogadja Litér- Község Önkormányzata 2012. évi összefoglaló belső ellenőrzési jelentését, kézfeltartással jelezze.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**54/2013. (IV.25.) Lkt. határozata**

Litér Község Önkormányzatának Képviselő-testülete megtárgyalta, és elfogadta a 2012. évi belsőellenőrzési jelentést.

Képviselő-testület megbízza a jegyző asszonyt, hogy a belsőellenőrzési jelentés alapján a szükséges intézkedési tervet 2013. június 30. napjáig készítse el.

Felelős: Szedlák Attila polgármester

Bencze Éva jegyző

Szakmai felelős: Bereczki Bernadett pü. csop. vez.

Határidő: 2013. június 30.

1. **2013. évi költségvetés korrekció**

**Litér Község Önkormányzatának 2013. évi költségvetés I. sz. módosításának korrekciója**

*Előadó: Szedlák Attila polgármester*

Szedlák Attila polgármester:

Tájékoztatja képviselő-társait, hogy két rendeletalkotás következik, az első egy korrekció, a második pedig egy módosítás. A korrekciót azért kell végrehajtani, mert a nyilvános könyvtári ellátásra jutó normatíva mégiscsak jár azoknak a településeknek is, akik a könyvtári feladatellátást nem nyilvánosként hajtják végre, hanem például a megyei könyvtárral közösen. A Magyar Államkincstár jelezte, hogy ezt a normatívát be kell illeszteni a költségvetésbe.

Ezzel a korrekcióval tekinthető bázisnak, innen kell kiindulni. Litér Község Önkormányzata 2013. évi költségvetésének kiadási főösszegét 346 168ezer forintban, bevételi főösszegét 317 304ezer forintban állapítja meg, költségvetési egyenlege -28 864 ezer forint, melyet az előző évek tartalékából finanszíroz.

A módosításra pedig azért van szükség, mert előző képviselő-testületi ülésen módosítva lett a költségvetés az Alkotmány Művelődési Ház érdekeltségnövelő pályázata miatt, ezt viszont most a korrekció után újra meg kell tenni. A Veszprém Megyei Kormányhivatal Törvényességi Főosztályának kapcsolattartójával történt egyeztetés szerint járunk el, miszerint először rendezni kell a település bázis kiinduló 2013. évi költségvetésének főösszegét a növekmény miatt, majd pedig módosítani szükséges.

Szedlák Attila polgármester:

A napirendi pontot a Pénzügyi Gazdasági és Településfejlesztési Bizottság megtárgyalta, felkéri a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és elfogadásra javasolja, hiszen a település költségvetését ez csak pozitívan érinti.

Szedlák Attila polgármester:

Várja a kérdéseket, észrevételeket a napirendi pontra vonatkozóan.

Auerbach János képviselő:

Szeretné megtudni, akkor, ha jól értelmezi, ez a normatíva csak könyvtárfejlesztésre használható fel?

Szedlák Attila polgármester:

A pontos megnevezés: nyilvános könyvtári ellátás és közművelődési feladatok. Ettől függetlenül a költségvetésben szerepeltetve van a könyvtárellátás. Eddig az önkormányzat a kistérségen keresztül 400 e Ft-ot kapott a kistérségi könyvtárellátási normatívából, 2013. évtől pedig már nem kap az önkormányzat, miután nincs már kiegészítő normatíva, a mozgókönyvtári ellátás megszűnt.

Szedlák Attila polgármester:

Kérdezi, van-e további hozzászólás, javaslat a napirendi pontra vonatkozóan? Amennyiben nincs, úgy kéri, aki elfogadja Litér- Község Önkormányzata 2013. évi költségvetéséről szóló rendelet korrekcióját, kézfeltartással jelezze.

*A képviselő-testület 7 igen szavazattal elfogadja.*

**Litér Község Önkormányzata**

**Képviselő-testületének**

**12/2013.(IV.30.) önkormányzati rendelete Litér Község Önkormányzata**

**2013. évi költségvetéséről szóló**

**4/2013. (III.8.) önkormányzati rendeletének módosításáról**

**Litér Község Önkormányzata 2013. évi költségvetés korrekciója**

Az államháztartásról szóló 2011. évi CXCV. törvény 34.§ (4) bekezdésben kapott felhatalmazás alapján,

a helyi önkormányzatokról szóló 1990. évi LXV. törvény 1. § (6) bekezdés b) pontjában és a 91. § (1) bekezdésben meghatározott feladatkörében eljárva

a Litér Község Önkormányzata és Szervezeti és Működési Szabályzatáról szóló 11/2010.(X.21.) önkormányzati rendelet 4b. mellékletében biztosított véleményezési jogkörében eljáró Litér Község Önkormányzata Képviselő Testületének Pénzügyi és Gazdasági Bizottsága véleményének kikérésével

a Litér Község Önkormányzata 2013. évi költségvetéséről szóló 4/2013.(III.8.) önkormányzati rendeletének módosításáról a következőket rendeli el:

1. § A Litér Község Önkormányzatának 2013. évi költségvetéséről szóló rendelet 1. §.-a helyébe a következő rendelkezés lép:

„ A képviselő-testület az önkormányzat – beleértve a költségvetési szerveit – 2013. évi költségvetésének

1. kiadási főösszegét 346 168ezer forintban,
2. bevételi főösszegét 317 304ezer forintban állapítja meg.”
3. költségvetési egyenleg -28 864 ezer forint, melyet az előző évek tartalékából finanszíroz.

2. § (1) A Litér Község Önkormányzatának 2013. évi költségvetéséről szóló rendelet 3. §-a helyébe a következő rendelkezés lép:

„A Litér Község Önkormányzatának 2013. évi költségvetéséről szóló rendelet 3. §-ában szereplő az önkormányzat 2013. évi költségvetési bevételeinek forrásonkénti, illetve működési és felhalmozási cél szerinti részletezését az önkormányzat pénzügyi mérleg 1. sz. melléklete helyébe jelen rendelet 1. sz. melléklete lép.”

(2) A Litér Község Önkormányzatának 2013. évi költségvetéséről szóló rendelet 4. §-a helyébe a következő rendelkezés lép

„Az önkormányzat költségvetési szerveinek, illetve az 1.§-ban meghatározott címek 2013. évi működési és felhalmozási bevételeit forrásonként külön-külön címenként a 2. sz. melléklet tartalmazza, mely helyébe jelen rendelet 2. sz. melléklete lép.”

3. § A Litér Község Önkormányzatának 2013. évi költségvetéséről szóló rendelet 5. §-a helyébe a következő rendelkezés lép:

„(1) Az önkormányzat működési, fenntartási kiadási előirányzatait a képviselő-testület a következők szerint határozza meg:

Megnevezés

- Működési kiadások előirányzata összesen: **268 134** ezer forint

Ebből:

- személyi jellegű kiadások 71 009 ezer forint

- munkaadókat terhelő járulékok 19 105 ezer forint

- dologi és egyéb folyó kiadások 94 816 ezer forint

- támogatások folyósítása (felügyelet alá tartozó szerveknek) 43 898 ezer forint

- támogatásértékű működési kiadások államháztartáson belül 9 134 ezer forint

- egyéb támogatások (szociálpolitikai ellátások) 22 772 ezer forint

- pénzeszközátadás államháztartáson kívülre 7 400 ezer forint

- rövidlejáratú támogatási kölcsön 0 ezer forint

- rövidlejáratú hitelek 0 ezer forint

- forgatási célú hitelviszonyt megtestesítő értékpapír kiadás 0 ezer forint

(2) Az önkormányzat felújítási és felhalmozási kiadásai összesen: **44 178** ezer forint.

A felújítási és felhalmozási kiadásokból:

- a beruházások előirányzata 42 078 ezer forint

- a felújítások előirányzata 0 ezer forint

- támogatásértékű felhalmozási kiadás 1 500 ezer forint

- pénzeszközátadás államháztartáson kívülre 0 ezer forint

- hosszú és rövid lejáratú kölcsönök 600 ezer forint

- hosszú lejáratú hitelek 0 ezer forint

- felhalmozási célú hitel kamatai 0 ezer forint

- befektetési célú részesedések 0 ezer forint

- tartós hitelviszonyt megtestesítő értékpapírok 0 ezer forint

4. §. (1) Az önkormányzat költségvetési rendeletének 6. §. (1) bekezdésében szereplő önkormányzat 2013. évi kiadási jogcímeit kiemelt előirányzatonként, működési és felhalmozási feladatokként tartalmazó pénzügyi mérleg 3. sz. melléklete helyébe jelen rendelet 3. sz. melléklete lép.

(2) Az önkormányzat költségvetési rendeletének 6. §. (2) bekezdésében szereplő meghatározott címek működési és felhalmozási kiadásait kiemelt előirányzatonként tartalmazó a 4. sz. számú melléklet helyébe jelen rendelet 4. sz. melléklete lép.

5. §. Az önkormányzat költségvetési rendeletének 7. §.-ban szereplő címek felújítási és felhalmozási kiadásait célonként és címenként tartalmazó 5. sz. melléklete hatályban marad.

6.§.(1) A költségvetési rendelet 8.§. helyébe az önkormányzat tartalékát: **33 855** ezer forinttal hagyja jóvá, jelen rendelet 6. sz. melléklete alapján.

ebből:

általános tartalék működési célra: 9 887 e Ft

általános tartalék felhalmozási célra: 7 000 e Ft

céltartalék fejlesztési célra

(helyi piac és művelődési ház pályázat): 12 813 e Ft

céltartalék

(Közművelődési érdekeltségnövelő pályázat): 0 e Ft

felhalmozási tartalék tulajdonközösség: 4 155 e Ft

7. § Litér Község Önkormányzata jelen költségvetési rendeletét tekinti eredeti 2013. évi költségvetésének.

8. §. (1) Ez a rendelet a kihirdetés napját követő nap lép hatályba.

(2) Jelen rendelet hatálybalépésével a 4/2013. (III.8.) önkormányzati rendeletének 1. §. 2. §. 3. §. 4. §.- a hatályát veszti.

(3) Jelen rendelet hatályba lépésével a 4/2013. (III.8.) önkormányzati rendeletének 6. §.- a hatályát veszti.

Szedlák Attila polgármester:

Kérdezi, van-e további hozzászólás, javaslat a napirendi pontra vonatkozóan? Amennyiben nincs, úgy kéri, aki elfogadja Litér- Község Önkormányzata 2013. évi költségvetéséről szóló rendeletének korrigált 1. számú módosítását, kézfeltartással jelezze.

*A képviselő-testület 7 igen szavazattal elfogadja.*

**Litér Község Önkormányzata**

**Képviselő-testületének**

**13/2013.(IV.30.) önkormányzati rendelete Litér Község Önkormányzata**

**2013. évi költségvetéséről szóló**

**4/2013. (III.8.) önkormányzati rendeletének módosításáról**

**Litér Község Önkormányzata 2013. évi költségvetés**

**Korrigált 1. számú módosítás**

Az államháztartásról szóló 2011. évi CXCV. törvény 34.§ (4) bekezdésben kapott felhatalmazás alapján,

a helyi önkormányzatokról szóló 1990. évi LXV. törvény 1. § (6) bekezdés b) pontjában és a 91. § (1) bekezdésben meghatározott feladatkörében eljárva a Litér Község Önkormányzata és Szervezeti és Működési Szabályzatáról szóló 11/2010.(X.21.) önkormányzati rendelet 4b. mellékletében biztosított véleményezési jogkörében eljáró Litér Község Önkormányzata Képviselő Testületének Pénzügyi és Gazdasági Bizottsága véleményének kikérésével a Litér Község Önkormányzata 2013. évi költségvetéséről szóló 4/2013.(III.8.) önkormányzati rendeletének módosításáról a következőket rendeli el:

1. § A Litér Község Önkormányzatának 2013. évi költségvetéséről szóló rendelet 1. §.-a helyébe a következő rendelkezés lép:

„ A képviselő-testület az önkormányzat – beleértve a költségvetési szerveit – 2013. évi költségvetésének

1. kiadási főösszegét 346 168ezer forintban,
2. bevételi főösszegét 317 304ezer forintban állapítja meg.”
3. költségvetési egyenleg -28 864 ezer forint, melyet az előző évek tartalékából finanszíroz.

2. § (1) A Litér Község Önkormányzatának 2013. évi költségvetéséről szóló rendelet 3. §- a helyébe a következő rendelkezés lép:

„A Litér Község Önkormányzatának 2013. évi költségvetéséről szóló rendelet 3. §- ában szereplő az önkormányzat 2013. évi költségvetési bevételeinek forrásonkénti, illetve működési és felhalmozási cél szerinti részletezését az önkormányzat pénzügyi mérleg 1. sz. melléklete helyébe jelen rendelet 1. sz. melléklete lép.”

(2) A Litér Község Önkormányzatának 2013. évi költségvetéséről szóló rendelet 4. §-a helyébe a következő rendelkezés lép:

„Az önkormányzat költségvetési szerveinek, illetve az 1.§-ban meghatározott címek 2013. évi működési és felhalmozási bevételeit forrásonként külön-külön címenként a 2. sz. melléklet tartalmazza, mely helyébe jelen rendelet 2. sz. melléklete lép.”

3. § A Litér Község Önkormányzatának 2013. évi költségvetéséről szóló rendelet 5. §-a helyébe a következő rendelkezés lép:

„(1) Az önkormányzat működési, fenntartási kiadási előirányzatait a képviselő-testület a következők szerint határozza meg:

Megnevezés

- Működési kiadások előirányzata összesen: **268 134** ezer forint

Ebből:

- személyi jellegű kiadások 71 009 ezer forint

- munkaadókat terhelő járulékok 19 105 ezer forint

- dologi és egyéb folyó kiadások 94 816 ezer forint

- támogatások folyósítása (felügyelet alá tartozó szerveknek) 43 898 ezer forint

- támogatásértékű működési kiadások államháztartáson belül 9 134 ezer forint

- egyéb támogatások (szociálpolitikai ellátások) 22 772 ezer forint

- pénzeszközátadás államháztartáson kívülre 7 400 ezer forint

- rövidlejáratú támogatási kölcsön 0 ezer forint

- rövidlejáratú hitelek 0 ezer forint

- forgatási célú hitelviszonyt megtestesítő értékpapír kiadás 0 ezer forint

(2) Az önkormányzat felújítási és felhalmozási kiadásai összesen: **44 178** ezer forint.

A felújítási és felhalmozási kiadásokból:

- a beruházások előirányzata 42 078 ezer forint

- a felújítások előirányzata 0 ezer forint

- támogatásértékű felhalmozási kiadás 1 500 ezer forint

- pénzeszközátadás államháztartáson kívülre 0 ezer forint

- hosszú és rövid lejáratú kölcsönök 600 ezer forint

- hosszú lejáratú hitelek 0 ezer forint

- felhalmozási célú hitel kamatai 0 ezer forint

- befektetési célú részesedések 0 ezer forint

- tartós hitelviszonyt megtestesítő értékpapírok 0 ezer forint

4. §. (1) Az önkormányzat költségvetési rendeletének 6. §. (1) bekezdésében szereplő önkormányzat 2013. évi kiadási jogcímeit kiemelt előirányzatonként, működési és felhalmozási feladatokként tartalmazó pénzügyi mérleg 3. sz. melléklete helyébe jelen rendelet 3. sz. melléklete lép.

(2) Az önkormányzat költségvetési rendeletének 6. §. (2) bekezdésében szereplő meghatározott címek működési és felhalmozási kiadásait kiemelt előirányzatonként tartalmazó a 4. sz. számú melléklet helyébe jelen rendelet 4. sz. melléklete lép.

5. §. Az önkormányzat költségvetési rendeletének 7. §.-ban szereplő címek felújítási és felhalmozási kiadásait célonként és címenként tartalmazó 5. sz. melléklete hatályban marad.

6.§.(1) A költségvetési rendelet 8.§. helyébe az önkormányzat tartalékát: **33 855** ezer forinttal hagyja jóvá, jelen rendelet 6. sz. melléklete alapján.

ebből:

általános tartalék működési célra: 9 687 e Ft

általános tartalék felhalmozási célra: 7 000 e Ft

céltartalék fejlesztési célra

(helyi piac és művelődési ház pályázat): 12 813 e Ft

céltartalék

(Közművelődési érdekeltségnövelő pályázat): 200 e Ft

felhalmozási tartalék tulajdonközösség: 4 155 e Ft

7. §. (1) Ez a rendelet a kihirdetés napját követő nap lép hatályba.

(2) Jelen rendelet hatálybalépésével a 4/2013. (III.8) önkormányzati rendeletének 1. §. 2. §. 3. §. 4. §. - a hatályát veszti.

(3) Jelen rendelet hatályba lépésével a 4/2013. (III.8.) önkormányzati rendeletének 6. §.- a hatályát veszti.

**5.)** **Apríték üzemelésű kazánok rendszerbe helyezése**

*Előadó: Szedlák Attila polgármester*

Szedlák Attila polgármester:

Litér Község Önkormányzata 2012. év februárjában pályázatot nyújtott be a *„Bio- és megújuló energiafelhasználás startmunka mintaprogram támogatására”.* A támogatás keretében az Alkotmány Művelődési Házba, valamint a Litéri Református Általános Iskolába egy-egy darab apríték tüzelésű kazán kerül beszerelésre. A kazánok bekötésére és rendszerbe állítására az 5 alábbi vállalkozótól történt meg árajánlatok bekérése, – Kuthi Gábor Balatonalmádi, Kuti és Fia Kft Veszprém, Unitrade – Vill Kft Litér, Tóth és Staub Bt Tótvázsony, valamint a Tehrmo-Level 3000 Kft Bánd. Három ajánlat érkezett vissza: Unitrade-Vill Kft Kuthi Gábor, Kuti és Fia Kft, Unitrade–Vill Kft. A vállalkozók nyilatkozattételre lettek felszólítva, arra vonatkozóan, hogy a munkálatok elvégzésénél tudják-e vállalni a rendszerbe állítás határidejének betartását, 2013. május 25. napját. Azért kellett határidőt beállítani, mert a Belügyminisztérium felé május végéig van elszámolási kötelezettségünk. Két vállalkozó nyilatkozott úgy, hogy vállalni tudja fenti határidő betartását: az Unitrade-Vill Kft, valamint a Kuti és Fia Kft. A beérkezett ajánlatokról szóló bontási jegyzőkönyv minden képviselő számára kiküldésre került.

Az Unitrade–Vill Kft az Alkotmány Művelődési Ház gépészeti felmérése során észrevételezte, hogy a radiátorokat szelepekkel kellene ellátni amiatt, hogy az esetlegesen keletkező túlnyomást kezelni lehessen. Emiatt opciós lehetőségként árajánlata plusz bruttó 165.265,- Ft-ot tartalmaz.

Az árajánlatokból látható, hogy az Unitrade-Vill Kft ajánlata a Művelődési ház esetében magasabb, mint a Kuti és Fia Kft ajánlata, az iskolánál végzendő munkáknál pedig jóval alacsonyabb, mint a Kuti és Fia Kft- ajánlata. Tegnap a pénzügyi bizottsági ülésen azt javasolta, hogy véleménye szerint célszerűbb lenne ugyanazt a kivitelezőt választani. Az Unitrade –Vill Kft nyilatkozata szerint a művelődési ház esetében nettó 100 000,- Ft + ÁFA összeget el tud engedni abban az esetben, ha ő nyeri el a munkát. Természetesen a képviselő-testület dönthet úgy is, hogy kettéválasztja a feladatot, és mindkét helyen az olcsóbb ajánlattevőt választja ki, így az iskolánál a z Unitrade – Vill Kft-t, míg az Alkotmány Művelődési ház vonatkozásában pedig a Kuti és Fia Kft-t bízza meg a munkálatok elvégzésével. Azt szeretné még elmondani, amennyiben az Unitrade-Vill Kft kerülne kiválasztásra, úgy a szerződés megkötésekor a szerződésben szerepelne, hogy a vállalkozó munkaterületenként legalább 50%-os mértékű készültségi fok elérése esetén jogosult lenne kiállítani a részszámlát, a vállalkozói díj 50 %-ának megfelelő összegben. Miután helyi vállalkozásról van szó, mindenki számára ismert, hogy kisvállalkozás, a vállalkozói díj pedig elég nagy összeg. Azt gondolja, hogy esetlegesen nyertesként történő kiválasztás esetében ezzel az intézkedéssel támogatni kellene a helyi vállalkozót.

Szeretné még az ügyben tájékoztatni képviselő-társait, hogy a műszaki ellenőr személyének kiválasztása is folyamatban van, hiszen ez speciális munka, a műszaki ellenőrök, pedig akiket korábban az önkormányzat már megbízott feladatokkal, nem rendelkeznek ehhez megfelelő végzettséggel. A héten, a munkaterület átadása előtt, mindenképpen felkérésre kerül egy műszaki szakember, megfelelő jogosultságokkal.

A napirendi pontot a Pénzügyi Gazdasági és Településfejlesztési Bizottság megtárgyalta, felkéri a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, mind az Alkotmány Művelődési Ház, mind pedig az önkormányzat üzemeltetésében lévő Litéri Református Általános Iskola vonatkozásában. A művelődési ház esetében az opcióval történt kiegészítés szolgál alapul, melyből a vállalkozó vállalja, hogy a kivitelezés teljes összegéből 100 000,- Ft + ÁFA összeget elenged. Mindezeket figyelembe véve az apríték tüzelésű kazánok üzembe állításával az Unitrade-Vill Kft-t javasolja megbízni, 10 538 805, Ft összegért.

Szedlák Attila polgármester:

Várja a kérdéseket, észrevételeket a napirendi pontra vonatkozóan.

Szedlák Attila polgármester:

Amennyiben nincs kérdés, észrevétel, úgy kéri. aki egyetért azzal, hogy az apríték tüzelésű kazánok rendszerbe állítását az Alkotmány Művelődési Ház és Könyvtár, valamint a Litéri Református Általános Iskola épületében az Unitrade-Vill Kft végezze el, bruttó 10 538 805 Ft összegben. A szerződésben szerepeljen, hogy a vállalkozó legalább 50%-os mértékű készültségi fok elérése esetén jogosult kiállítani a részszámlát, a vállalkozói díj 50 %-ának megfelelő összegben, továbbá vállalja a határidő megtartását, azaz a munkálatokat 2013. május 25. napjáig elvégzi, kérem, kézfeltartással jelezze!

*A képviselő-testület 7 igen szavazattal egyhangúlag elfogadja.*

**Litér Község Önkormányzata Képviselő-testületének**

**55/2013. (IV.25.) Lkt. határozata**

Litér Község Önkormányzatának Képviselő-testülete arról határozott, hogy Litéren, az Alkotmány Művelődési Házban, valamint a Litéri Református Általános Iskola épületében az apríték tüzelésű kazánok rendszerbe állítását az Unitrade-Vill Kft végezze el, bruttó 10 538 805 Ft összegben, melyre fedezetet az önkormányzat 2013. évi költségvetésében biztosít.

A szerződésben szerepeltetni kell, hogy a vállalkozó, munkaterületenként legalább 50%-os mértékű készültségi fok elérése esetén jogosult kiállítani a részszámlát, a vállalkozói díj 50 %-ának megfelelő összegben. A vállalkozói szerződésnek 5 %-os garanciális visszatartást kell tartalmaznia.

A vállalt teljesítési határidő 2013. május 25.

A szükséges műszaki ellenőrzésre vonatkozó szerződés megkötésével megbízza a polgármestert.

A Képviselő-testület megbízza a polgármestert a szükséges intézkedések megtételével.

Felelős: Szedlák Attila polgármester

Határidő: 2013. április 30.

**6.)** **Közbiztonság növelését szolgáló fejlesztések megvalósítására pályázat benyújtása**

*Előadó: Szedlák Attila polgármester*

Szedlák Attila polgármester:

Szeretné tájékoztatni a képviselő-testületet, hogy megjelent a Belügyminiszter 8/2013. (III.29.) rendelete, mely lehetőséget nyújt 80%-os támogatás mellett közbiztonság növelését szolgáló fejlesztés megvalósítására. Ennek keretében lehetőség nyílik a településen térfigyelő rendszer kiépítésére. A tavalyi évben volt erre hasonló lehetőség, az árajánlatok bekérésre kerültek, de akkor a képviselő-testület úgy döntött, miután ebben a pályázati körben csak egy cél megvalósítására lehet pályázni, hogy inkább az iskola tornatermi épületének tetőfelújítása célra történjen meg a pályázat benyújtása. Most viszont elő lett véve a tavalyi anyag, és frissítésre, kiegészítésre, pontosításra került. A tervek szerint 1 db kamera kerülne a Községháza előtti térre, 2 db az iskola bejárataihoz, egy 1 db az óvoda bejáratához, 2 db a Közparkba, 1 db a kialakítandó helyi termelői piachoz, végül pedig 1 db a temetőhöz. Ez a kör természetesen a későbbiek során bővíthető újabb kamerákkal. Az átjátszó a templomnál kerülne elhelyezésre, a Községházán lenne a rögzítő eszköz, valószínű a jegyző irodájában, ahol az arra jogosult személy szükség szerint visszanézhetné a felvételt.

A napirendi pontot a Pénzügyi Gazdasági és Településfejlesztési Bizottság megtárgyalta, felkéri a bizottság elnökét, ismertesse javaslatukat.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és a pályázat benyújtását támogatja.

Szedlák Attila polgármester:

Várja a kérdéseket, észrevételeket a napirendi pontra vonatkozóan.

Auerbach János képviselő:

A tegnapi napon megtárgyalták bizottsági ülésen a napirendi pontot, ő is támogatni kívánja. Egyetért a rendszer kiépítésével, a későbbiekben az esetlege bővítéssel, hiszen visszatartó ereje lehet a kiépített kamera rendszernek.

Szedlák Attila polgármester:

Amennyiben nincs kérdés, észrevétel, úgy kéri. aki egyetért azzal, hogy Litér Község Önkormányzatának Képviselő-testülete pályázatot nyújtson be „Térfigyelő rendszer kiépítésére Litéren” céllal, a pályázat teljes költségvetése bruttó 3 410 966, - Ft, melyből az önrész, melyet az önkormányzat saját forrásból biztosít 682 194,- Ft, kézfeltartással jelezze!

*A képviselő-testület 7 igen szavazattal egyhangúlag támogatja.*

**Litér Község Önkormányzata Képviselő-testületének**

**56/2013.(IV.25.) LKt. határozata**

Litér Község Önkormányzatának Képviselő-testülete pályázatot nyújt be az egyes önkormányzati feladatokhoz kapcsolódó fejlesztési támogatás igénybevételének részletes szabályairól szóló 8/2013.(III.29.) BM rendelet alapján.

A pályázati cél a közbiztonság növelését szolgáló fejlesztés keretében „***Térfigyelő rendszer kiépítése Litéren”***. A fejlesztés teljes költségvetése bruttó  
3 410 966,- Ft. Az igényelt támogatási összeg  
2 728 772,- Ft (80%), a fennmaradó 682 194,- Ft-ot (20%) Litér Község Önkormányzata saját forrásból finanszírozza. Az Önkormányzat a költségvetésében biztosítja a fejlesztéshez szükséges önrészt.

A Képviselő-testület megbízza a Polgármestert a pályázat benyújtásával szükséges intézkedések megtételével.

Felelős: Szedlák Attila polgármester

Határidő: 2013. május 02.

**7.)** **Együttműködési megállapodás a műfüves futballpálya üzemeltetésére**

*Előadó: Szedlák Attila polgármester*

Szedlák Attila polgármester:

Litér Község Önkormányzata sikeresen pályázott a Magyar Labdarúgó Szövetség (MLSZ) által meghirdetett országos labdarúgó pályaépítési program 2012. évi II. szakaszában.

A Fűzfői Atlétikai Klub Labdarúgó Szakosztályának és a helyi Litéri Református Általános Iskola – Litér, Petőfi u. 8. sz. - együttműködésével benyújtott pályázat eredményeként egy világítással ellátott, 84 fős lelátóval rendelkező 22x42 méteres műfüves pálya létesülhetett az MLSZ beruházásának keretében a helyi általános iskola udvarán.

A műfüves pálya üzembe helyezését követően elsősorban labdarúgó foglalkozások, versenyek, tornák, egyéb labdarúgással kapcsolatos események, másodsorban tömegsport, szabadidő- és kulturális rendezvények valósulhatnak meg.

Tájékoztatja a megjelenteket, hogy a jelen együttműködési megállapodás Litér Község Önkormányzata, másrészről pedig a Litéri Református Általános iskola és a Litéri Sportegyesület között jön létre. Aláírásával a Felek partnerségre lépnek egymással a fent említett és megvalósult műfüves pálya működtetésére vonatkozóan vállalt kötelezettségek teljesítése érdekében.

A napirendi pontot a Humán Értékek Bizottsága, valamint Pénzügyi Gazdasági és Településfejlesztési Bizottság megtárgyalta, felkéri az elnök urakat, ismertessék javaslatukat.

Varga János Humán Értékek Bizottság elnöke:

A Humán Értékek Bizottsága a napirendi pontot megtárgyalta, és elfogadásra javasolja.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és elfogadásra javasolja, azzal a kéréssel, hogy két hónap múlva az Együttműködési megállapodás újra kerüljön a képviselő-testület elé, és a testület a két hónap tapasztalatait vizsgálja felül.

Szedlák Attila polgármester:

Várja a kérdéseket, észrevételeket a napirendi pontra vonatkozóan.

Varga Mihály képviselő:

Azt gondolja, hogy az elmúlt időszakban kialakult problémákat mielőbb orvosolni kellene. Megoldást kell találni, hogy a szomszédban lakók nyugalma megmaradjon, hiszen mindenki előtt ismert, hogy a közelmúltban tartott labdarúgó kupa alkalmából egy ablak betört. A közelben lakók panaszkodnak. Véleménye szerint célszerű megoldás lenne a pálya lefedése.

Auerbach János képviselő:

Osztja képviselő társa véleményét, lehet, hogy nem magasítani kellene, hanem tényleg lefedni a pályát.

Szedlák Attila polgármester:

Azt gondolja, nem biztos, hogy ez lenne a jó megoldás, hiszen nagy a lefedendő felület, hatalmas súlya lenne, és lehet, hogy tartóoszlopokat kellene elhelyezni, hogy a súlyt elbírják. Minden lehetőség megvizsgálásra kerül, többek közt az is, hogy a kerítés két méterrel történő megmagasítása mekkora összegbe kerülne.

Varga János képviselő:

Véleménye szerint a szombati napon történő pályahasználatot csak 12 óráig kellene engedélyezni, hiszen a környéken mindenki pihenni szeretne. A megnyitón volt egy-két csapat, akik nagyon hangosak, fegyelmezetlenek voltak, nem úgy játszottak, ahogy kellett volna.

Auerbach János képviselő:

Szerinte, ha valaki nem megfelelően játszik és használja a pályát, a továbbiakban nem kell neki lehetőséget adni a pálya bérlésére.

Szedlák Attila polgármester:

Szeretné megragadni a lehetőséget, hogy a jelen lévő Egyed Lajos úrnak, a Litéri Sportegyesület elnökének megköszönje, hogy az egyesület vállalta a pályagondnokságot. Ennek nagyon örül, és reméli, hogy az egyesületnek lesz elég energiája a feladat ellátására.

Amennyiben nincs több kérdés, észrevétel, úgy kéri, aki elfogadja a Litéri Református Általános Iskola területén található műfüves pálya működtetésére vonatkozó Együttműködési megállapodást, kézfeltartással jelezze!

*A képviselő-testület 7 igen szavazattal egyhangúlag elfogadja..*

**Litér Község Önkormányzata Képviselő-testületének**

**57/2013.(IV.25.) LKt. határozata**

Litér Község Önkormányzatának Képviselő-testülete elfogadja a Litéri Református Általános Iskola, Litér, Petőfi u. 8. szám alatt található műfüves pálya működtetésére vonatkozó Együttműködési megállapodást, mely létrejött egyrészről Litér Község Önkormányzata, képviseletében Szedlák Attila polgármester, másrészről a Litéri Református Általános Iskola, képviselője: Kisantal Tibor igazgató, továbbá pedig a Litéri Sportegyesület, képviselője Egyed Lajos elnök között. Az Együttműködési megállapodást két hónap múlva, azaz 2013. június 30-ig felül kell vizsgálni.

A Képviselő-testület megbízza a Polgármestert az Együttműködési megállapodás aláírásával.

Felelős: Szedlák Attila polgármester

Határidő: 2013. május 02.

**8.)** **Vis maior pályázat benyújtásához kapcsolódó határozat módosítása**

*Előadó: Szedlák Attila polgármester*

Szedlák Attila polgármester:

Ismerteti képviselő-társaival, hogy a márciusi ülésen a Képviselő-testület határozott a településen 2013. március 14-én kialakult rendkívüli időjárási helyzetre való tekintettel benyújtott Vis Maior pályázat ügyében. A 2013. március 20-án a Belügyminisztérium felé elküldött VIS MAIOR támogatás igényléséhez szükséges bejelentő adatlapon szereplő összeget, a végső, lezárt támogatási kérelemben szükségessé vált módosítani. Ez azért kellett, mert a Királyszentistváni hulladéklerakó nem kívánt számlát becsatoltatni a rendelkezésre bocsájtott gépek és személyzet vonatkozásában, ezáltal az igényelt összeg az első felméréshez viszonyítva, a becsatolt számlák alapján csökkent. El kívánja még mondani, hogy az előterjesztésben szereplő összeg is változott, miután a helyiségek bérlésére vonatkozó szabályok is változtak, így az ÁFA összegét bele kellett építeni a költségekbe. Helyesen a pályázni kívánt összeg 478 846,- Ft.

A napirendi pontot a Pénzügyi Gazdasági és Településfejlesztési Bizottság megtárgyalta, felkéri az elnök urat, ismertesse a bizottság javaslatát.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és egyetért a VIS MAIOR pályázat benyújtásával, a módosított összeg szerint.

Szedlák Attila polgármester:

Kéri a napirendi pontra vonatkozó észrevételeket, javaslatokat.

Amennyiben nincs észrevétel, javaslat, úgy kéri, aki egyetért az előterjesztéssel, kézfeltartással jelezze.

*A képviselő-testület 7 igen szavazattal dönt.*

**Litér Község Önkormányzata Képviselő-testületének**

**58/2013.(IV.25.) LKt. határozata**

Litér Község Önkormányzatának Képviselő-testülete úgy határozott, hogy a vis maior támogatás címen támogatási igényt nyújt be a Belügyminisztériumhoz. A káresemény megnevezése: A 2013. március 14-15-én kialakult rendkívüli időjárási helyzet

Helye: Királyszentistváni út 7202 sz, 72-es út litéri szakasza, 017. hrsz-ú út

A káresemény forrásösszetétele:

|  |  |  |
| --- | --- | --- |
| Megnevezés | 2013. év | % |
| Saját forrás | 47.887,-Ft | 10% |
| Biztosító kártérítése | **-** | **-** |
| Egyéb forrás | **-** | **-** |
| **Vis maior támogatási igény** | **430.959,-Ft** | **90%** |
| Források összesen | 478.846,-Ft | 100% |

Litér Község Önkormányzatának Képviselő-testülete a saját forrás összegét a 2013. évi költségvetésében biztosítja.

A Képviselő-testület felhatalmazza a polgármestert az igénybejelentés benyújtására.

Felelős: Szedlák Attila polgármester

Határidő: 2013. április 26.

**9.)** **Szociális és Gyermekjóléti Intézményfenntartó Társulás jogi személyiségű társulássá történő átalakítása**

*Előadó: Szedlák Attila polgármester*

Szedlák Attila polgármester:

Balatonalmádi Város Önkormányzata 2006 decemberében Szociális és Intézményfenntartói Társulást hozott létre. A társuláshoz 2007. év márciusában Litér is csatlakozott. A Magyarország helyi önkormányzatairól szóló 2011. évi CLXXXIX. törvény 157.§.a.) és c.) pontja alapján a helyi önkormányzatok társulásairól és együttműködéséről szóló 1997. évi CXXXV. törvény, a települési önkormányzatok többcélú kistérségi társulásáról szóló 2004. évi CVII. törvény, és az Mötv. 156.§ (2) bekezdés alapján a helyi önkormányzatokról szóló 1990. évi LXV. törvény legtöbb és vonatkozó szakaszai hatályon kívül kerültek. Az Mötv. IV. fejezete rendelkezik az önkormányzatok társulásának új szabályairól. Az Mötv. rendelkezései szerint 2013. január 1. napjától csak jogi személyiséggel rendelkező társulások működhetnek. Átmeneti rendelkezésként az Mötv. 146.§ (1) bekezdése alapján a képviselő-testületnek a 2013. január 1. előtt kötött társulási megállapodásait - az Mötv. 87.§ - 95.§-ainak hatályba lépését követő hat hónapon belül (azaz legkésőbb 2013. június 30-ig) – felül kell vizsgálni és az Mötv-nek megfelelően módosítani kell.

Szeretné még az előterjesztést kiegészíteni azzal, hogy mindezidáig csak a társult önkormányzatok járultak hozzá a munkaszervezet feladatainak ellátásához, most viszont már Balatonalmádi Város is megfizeti az Intézmény adott évre elfogadott eredeti költségvetése településre és feladatellátásra jutó kiadási előirányzata 5%-ának megfelelő összegű támogatást.

A napirendi pontot a Humán Értékek Bizottsága, valamint Pénzügyi Gazdasági és Településfejlesztési Bizottság megtárgyalta, felkéri az elnök urakat, ismertessék javaslatukat.

Varga János Humán Értékek Bizottság elnöke:

A Humán Értékek Bizottsága a napirendi pontot megtárgyalta, és elfogadásra javasolja.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és elfogadásra javasolja.

Szedlák Attila polgármester:

Várja a kérdéseket, észrevételeket a napirendi pontra vonatkozóan.

Amennyiben nincs kérdés, észrevétel, úgy az elmondottak alapján a mellékelt előterjesztésének megfelelően a Szociális és Gyermekjóléti Intézményfenntartó Társulás jogi személyiségű társulássá történő átalakítását, aki elfogadja, kérem, kézfeltartással jelezze! Miután társulásról van szó, így a határozathozatalhoz minősített többségre van szükség.

*A Képviselő-testület 7 igen szavazattal dönt.*

**Litér Község Önkormányzata Képviselő-testületének**

**59/2013.(IV.25.) LKt. határozata**

1. Litér Község Önkormányzatának Képviselő-testülete a 2006. december 20-án létrehozott Szociális és Gyermekjóléti Intézményfenntartó Társulás társulási megállapodását (I-XI módosításaival együtt) 2013. június 30-én hatályon kívül helyezi.

1. A társulási megállapodás felülvizsgálata és átalakítása során létrejövő – jogi személyiséggel rendelkező – **Balatonalmádi Szociális Társulás** – az előterjesztés 1.sz. mellékletét képező – megállapodását **2013. július 1**. napjától jóváhagyja.
2. A Képviselő-testület nyilatkozik, hogy a társulási megállapodásban foglaltakat az Önkormányzatra vonatkozóan kötelező feltételként elfogadja, a Társulás működésével, a feladatellátással kapcsolatos költségek, pénzügyi hozzájárulás viselését, teljesítését vállalja.
3. Litér Község Önkormányzata a rá jutó 2013. évi 274 eFt hozzájárulási összeget a 2013. évi költségvetésében előirányzatként biztosította.
4. Litér Község Önkormányzatának Képviselő-testülete egyetért azzal, hogy a jogi személyiséggel rendelkező Társulás munkaszervezeti feladatait a Társulás székhelyének önkormányzati hivatala, a Balatonalmádi Közös Önkormányzati Hivatal lássa el.
5. Litér Község Önkormányzatának Képviselő-testülete a jogi személyiséggel rendelkező Társulás társulási tanácsába tagként Szedlák Attila polgármestert delegálja.
6. A Képviselő-testület felhatalmazza a polgármestert, hogy a Társulási megállapodást – a társult önkormányzatok, Alsóörs, Balatonalmádi, Balatonfűzfő, Felsőörs, Királyszentistván, és Szentkirályszabadja önkormányzata társulási megállapodást jóváhagyó határozata birtokában – aláírja.

Felelős: Szedlák Attila polgármester

Határidő: 2013. április 30.

**10.)** **Szociális Szolgáltatási koncepció felülvizsgálata**

*Előadó: Szedlák Attila polgármester*

Szedlák Attila polgármester:

2012. év végén a Veszprém megyei Kormányhivatal Szociális és gyámhivatala hatósági ellenőrzést végzett Litér Község Önkormányzatánál. Az ellenőrzés során azt vizsgálták, hogy a szolgáltató az étkeztetés szociális alapszolgáltatás tekintetében a jogszabályokban és a működési engedélyben foglaltaknak megfelel-e.

A szakmai ellenőrzés során megállapítást nyert, hogy a Szociális étkeztetés szakmai programja csak részben tartalmazza az ellátandó célcsoport jellemzőit, a biztosított szolgáltatások formáit, körét, rendszerességét, demográfiai adatokat, ezért ezeket a pontokat szükséges kiegészíteni.

A napirendi pontot a Humán Értékek Bizottsága megtárgyalta, felkéri az elnök urat, ismertesse javaslatukat.

Varga János Humán Értékek Bizottság elnöke:

A Humán Értékek Bizottsága a napirendi pontot megtárgyalta, és elfogadásra javasolja.

Szedlák Attila polgármester:

Kéri a napirendi pontra vonatkozó javaslatokat, kérdéseket, észrevételeket.

Amennyiben nincs kérdés, észrevétel, úgy az elmondottak alapján, aki egyetért a Szociális étkeztetés szakmai programjának kiegészítésével, az alábbi pontokban: településstatisztikai és demográfiai adatok, civil szervezetek, pénzbeli és természetbeni ellátásban részesülők alakulása, étkeztetés 2012. év végéig, szolgáltatás igénybevételének módja, kérem, kézfeltartással jelezze!

*A Képviselő-testület 7 igen szavazattal dönt.*

**Litér Község Önkormányzata Képviselő-testületének**

**60/2013.(IV.25.) LKt. határozata**

Litér Község Önkormányzatának Képviselő-testülete a „Szociális igazgatásról és szociális ellátásokról” szóló 1993. évi III. törvény 90/A. §-ában foglalt kötelezettségének eleget téve megtárgyalta és elfogadta a szociális szolgáltatástervezési koncepció szociális étkeztetés szakmai programjának felülvizsgálatáról, valamint módosításáról szóló előterjesztést.

A Képviselő-testület felkéri a polgármestert a szükséges intézkedések megtételére.

Határidő: azonnal

Felelős: Szedlák Attila polgármester

**11.) Zöldág Gyermek Néptáncegyüttes Sepsiszentgyörgyi útiköltségének elszámolása**

*Előadó: Szedlák Attila polgármester*

Szedlák Attila polgármester:

A februári hónapban lezajlott képviselő-testületi ülésen a Litéri Zöldág Gyermek Néptáncegyüttes részére a Sepsiszentgyörgyi Székely Mikó Kollégium Tánccsoportjának 45. jubileumi ünnepségén való részvételre Litér Község Önkormányzata Képviselő-testülete a 29/2013.(II.28.) LKt. határozata alapján 500.000.-Ft támogatást állapított meg útiköltségre azzal, hogy a 400.000.-Ft-ból minden résztvevő részesüljön, a fennmaradó 100.000.-Ft-ot pedig rászorultsági alapon a tánccsoport vezetője ossza el.

2013. április 12-én a tánccsoport vezetője benyújtotta a Balaton Ré-Busz ’98 Kft. számláját, melyben fuvardíjként 604.595.-Ft szerepel, míg az előzetes árajánlat 791.318.-Ft volt.

Véleménye szerint a már elfogadott támogatási összeget módosítani kellene, és a számlával arányos módon csökkenteni, az alábbiak szerint: támogatás összege 400.000,-Ft- úgy, hogy 300.000.-Ft-ból minden résztvevő részesüljön, a fennmaradó 100.000.-Ft-ot pedig rászorultsági alapon ossza el a tánccsoport vezetője.

A napirendi pontot a Humán Értékek Bizottsága, valamint Pénzügyi Gazdasági és Településfejlesztési Bizottság megtárgyalta, felkéri az elnök urakat, ismertessék javaslatukat.

Varga János Humán Értékek Bizottság elnöke:

A Humán Értékek Bizottsága a napirendi pontot megtárgyalta, és egyetért a támogatási összeg csökkentésével.

Lukáts Gábor Pénzügyi Gazdasági és Településfejlesztési Bizottság elnöke:

A Pénzügyi Gazdasági és Településfejlesztési Bizottság a napirendi pontot megtárgyalta, és elfogadásra javasolja a határozat fentiek szerint történő módosítását.

Szedlák Attila polgármester:

Kéri a napirendi pontra vonatkozó javaslatokat, kérdéseket, észrevételeket.

Amennyiben nincs kérdés, észrevétel, úgy az elmondottak alapján, aki egyetért azzal, hogy a 29/2013.(II.28.9 LKt. határozat módosításra kerüljön az alábbiak szerint: a ténylegesen felmerült kiadáshoz viszonyítva a támogatási összeg megállapítása is arányosítva legyen. A támogatás összege 400.000,- Ft-, melyből 300.000.-Ft-ból minden résztvevő részesüljön, a fennmaradó 100.000.-Ft-ot pedig rászorultsági alapon ossza el a tánccsoport vezetője.

*A Képviselő-testület 7 igen szavazattal dönt.*

**Litér Község Önkormányzata Képviselő-testületének**

**61/2013.(IV.25.) LKt. határozata**

Litér Község Önkormányzatának Képviselő-testülete megtárgyalta a Litéri Zöldág Gyermek Néptáncegyüttes részére - a Sepsiszentgyörgyi Székely Mikó Kollégium Tánccsoportjának 45. jubileumi ünnepségén való részvételre - 500.000.-Ft-ban megállapított támogatásról szóló 29/2013.(II.28.) LKt határozatot. A határozatát az alábbiak szerint módosítja:

Litér Község Önkormányzatának Képviselő-testülete 400.000.-Ft támogatást állapít meg útiköltségre azzal, hogy a 300.000.-Ft-ból minden résztvevő részesüljön, a fennmaradó 100.000.-Ft-ot pedig rászorultsági alapon a tánccsoport vezetője ossza el.

A képviselő-testület megbízza a Polgármestert a szükséges intézkedések megtételére.

Felelős: Szedlák Attila polgármester

Határidő: 2013. április 30.

**12.) Vegyes ügyek**

*Előadó: Bencze Éva jegyző*

Bencze Éva jegyző:

Szeretné megosztani a képviselő-testülettel a Sepsiszentgyörgyön ért élményét, mely mély benyomást tett rá. Ő is elkísérte a Litéri Zöldág Gyermek Néptáncegyüttest Erdélybe, a Sepsiszentgyörgyi Székely Mikó Kollégium Tánccsoportjának 45. jubileumi ünnepségére. Itt találkozott Balázs Antallal, aki Sepsiszentgyörgynek a 13 Aradi vértanú emlékére különböző, fából készített kopjafákat, melyekben a kivégzés helyéről, Aradról származó földet helyezett el, egy szem dióban.

A korábbi évek alatt kialakult baráti kapcsolat megerősítésére küldte ezt az egyedi emléket, ezt a diót településünknek.

A Képviselő-testület több napirendi pontot nem tárgyal, a polgármester az ülést 18.00 órakor lezárta.

**Szedlák Attila Bencze Éva**

**polgármester jegyző**

**Jegyzőkönyv hitelesítők:**

**Kondics István Lukáts Gábor**

**alpolgármester képviselő**